Dirija

Dirija () – miestas Saudo Arabijoje, Rijado provincijoje, Hanifos vadžio slėnyje, vakarinis Rijado priemiestis. Yra „Diriyah ePrix“ formulės lenktynių trasa, Dirijos arena, al Maarefos universitetas.

 Istorija 
Dirijos miesto Turaifo rajone yra archeologinė vieta – XV a. Dirijos miesto griuvėsiai. Miesto įkūrėju ir pirmuoju emyru laikomas Saudų dinastijos pradininkas Mani ibn Rabija al Muraidis. 1744 m. Muchamadas ibn Abd al Vahabas tapo Saudų dinastijos valdovu ir įkūrė Pirmąją Saudų valstybę, kurios sostinė buvo Dirija. Miestas tapo pagrindiniu salafizmo centru regione. Saudams užkariavus Nedždą ir įsiveržus į Iraką, miestas smarkiai suklestėjo, tačiau 1811–1818 m. Saudai įsivėlė į karą su Osmanais. 1818 m., po keleto mėnesių apgulties, Osmanai užėmė Diriją ir ją sunaikino. 1824 m. Saudams atkūrus valstybę, naująja sostine tapo Rijadas.Lacey, Robert (1982). The Kingdom. New York: Harcourt Brace Jovanovich. pp. 60–63. Dirija buvo visiškai apleista, bet pradėjo vėl atsikurti XX a., čia pradėjus kurtis beduinams, o oficialiai Dirijos miestas vėl įsteigtas XX a. 8-ajame dešimtmetyje.

 Paveldas 
Senojoje Dirijoje (Turaifo rajone) likę senojo miesto griuvėsių – Salvos rūmų (pagrindiniai Saudų valdovų rūmai) liekanos, Saado rūmai (po 1980 m. atstatyti), svečių namai su pirtimi, XVIII a. imamo Muchamado bin Saudo mečetė, gyvenamųjų pastatų liekanos. Dabar dalis statinių atstatyta, veikia muziejai.Thompson, Ionis (1994). Desert Treks from Riyadh. London, UK: Stacey International. pp. 6–7.

2010 m. Dirijos Turaifo rajonas paskelbtas UNESCO pasaulio paveldo objektu.At-Turaif District in ad-Dir’iyah, unesco.org

 Šaltiniai 

Kategorija:Saudo Arabijos miestai
Kategorija:Saudo Arabijos archeologinės vietos